556 
ARISTOTELIS 
plia et culex, (empis ? ) et quibus alae in vaginis sunt, 
qualis est scarabaeus, (cantharus.) Sed omnia post¬ 
quam genita sunt, exuunt. Nam sicuti animali 
secundina, cum editur, sic etiam vermiculo, cum 
paritur, obrumpitur folliculus. Aeque sane et 
apibus et locustis. Ac cicadae quidem cum egres¬ 
sae sunt, considunt super oleis et arundinibus. 
Circumrupto autem folliculo exeunt, pauxillo 
humore relicto intus: neque multo post tempore 
5 et volant et canunt. Ex maritimis autem locustae 
et gammari exuunt aliquando vere , alias autumno, 
postquam pepererunt. lam vero quaedam e locu¬ 
stis captae sunt, quae molles partes circa pectus 
haberent, propterea quod obrupta crusta fuisset 
ibi: at inferiores duras idcirco; quia nondum ibi 
circumrupta esset. Neque enim eodem quo ser¬ 
pentes modo exeunt. Latent locustae quinque cir¬ 
citer menses. Exuunt cancri quoque senectutem. 
Ac sane de iis qui molliore teguntur crusta, nulla 
est controuersia. Aiunt etiam qui duriore, vt 
malas et vetulas, (graus.) Et cum exuunt, fiunt 
crustae molles omnino. Ac cancri quidem haud 
valde ingredi queunt. Exuunt haec non semel, 
sed saepe. Quae igitur lateant et quando et 
quomodo quaeque exuant senectutem, iam di¬ 
ctum est. 
